Tegelikult pani lipu meie peidikust pihta Tõnis ja ta suutis veel kuidagi ühe voodilina ka vardasse ajada, ning lipuvalvurid väitsid, et see on õige lipp! Aiaiai! Pimedas polnud muidugi aru saada, aga alatute petturite tegude paljastamiseks on isegi fotosüüdistus! Õhtu läks aga tõusvas joones edasi ja väga lõbus oli… Laulda sai ja kaabumäng oli ka vahva. Ma sain sealt auhinnaks auguga kärbsepiitsa! Tõnisega sai edasi ka nalja, kui me öist tuikuvat laulikut mööda pimedaid põõsaid taga ajasime. Ma polnud tükk aega nii palju kino näinud… Ja kino läks aga edasi. Kui hommikul Hannesele pulmaööjärgne (parmesani) sigar näppu antud, siis läksime sauna ning nägime… näkke!